شەفەق
نیوز/ نێچیروان بارزانی سەرۆک هەرێم کوردستان، لە دوو سەردان دویایی ئەرا بەغدا، وەگەرد
محمد شياع سودانی سەرۆک وەزیرەیل فیدراڵی، و ئەو لایەنەیل سیاسی باس دویاترین گەشەی
رەوشەیل ئەمنی و سیاسی لە وڵاتەگە کرد.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز وت: گشت لایەنەیل دووپات لەبان
هاوکاری و هەماهەنگی ناوبەین گشت لایەنەیل کردن ئەرا پاڵپشتیکردن حکومەت فیدراڵی
نوو، و جیوەجیکردن سەرکەفتگ ئەرا بەرنامەی وەزارەتیی، و کارکردن وەیەکەو ئەرا چارەکردن
گرفتەیل گیرهاتگ ناوبەین هەولێر و بەغدا، ک لە مادەی ١٤٠ لە دەستوور و شایستەیل دارایی
دەسوەپی کەن، تا رەسێدە گونجیان رەوشەیل لە شنگال و گرفتەیل وەڵاتەگە وەشیوەی گشتی،
لەڕی گفتوگۆ لە بنەمای دەستوور و مقەیەتیکردن ئارامی و سەروەری وڵاتەگە.
بارزانی
و سودانی جەخت لە رینەیان وەهویچ هەڕەشەیگ یا ئۆپراسیۆنیگ سەربازی ئەرا ئامانجکردن
دەوڵەتەیل هاوسا لەڕی سنوور عراق و هەرێم کوردستان، وەگەرد مسۆگەرکردن دابینکردن هاوکاری
و دەسمیەتی مرۆیی ئەرا پەنابەرەیل، و رینەیان وە باڵەیل چەکدار لە هەرێم کوردستان،
ئەراوە هەولێر و بەغدا ئەوەسا هاوکاری کەن و وەتەواوی هەماهەنگی کەن ئەرا مقەیەتیکردن
ئاسایش سنوور، و هاوکاری و هەماهەنگی وەرد دەوڵەتەیل هاوسا کەن، و ریکارەیل لەی باوەتە
جیوەجی کەن.
